უნგრეთის საპარლამენტო არჩევნები 2026

2026 წლის უნგრეთის საკანონმდებლო ორგანოს არჩევნები — უნგრეთის ეროვნული ასამბლეის არჩევნები, რომელიც ჩატარდა 2026 წლის 12 აპრილს. ეს რიგით მეათე საპარლამენტო არჩევნებია, მას შემდეგ რაც უნგრეთში თავისუფალი არჩევნები აღდგა. ასამბლეაში უმრავლესობის მოსაპოვებლად 100 მანდატია საჭირო, ხოლო კვალიფიცური უმრავლესობისთვის – 133. არჩევნების დღისთვის მოქმედი პრემიერ-მინისტრი იყო ვიქტორ ორბანი, რომელიც ქვეყანას 2010 წლიდან მართავდა, მის მთავარ კონკურენტად კი ოპოზიციური პარტია „ტისა“ და მისი ლიდერი პეტერ მადიარი მოიაზრებოდნენ. ასამბლეის 199 წევრიდან 106 მაჟორიტარული წესით აირჩევა. „ტისამ“ პეტერ მადიარის ხელმძღვანელობით არჩევნებში გაიმარჯვა და საკონსტიტუციო უმრავლესობა მოიპოვა.

გაზეთ „“-ს ევროპულმა ოფისმა მოვლენა ევროკავშირის 2026 წლის ყველაზე მნიშვნელოვან არჩევნებად შეაფასა. „დოიჩე ველემ“ კი არჩევნებს „რეფერნდუმი“ უწოდა, რომელზეც უნდა გადაწყვეტილიყო, მიისწრაფვოდა უნგრეთი „ავტორიტარიზმისა“ და რუსული კურსისკენ, თუ ქვეყანა ლიბერალური დემოკრატიისა და ევროკავშირისკენ შემობრუნდებოდა.

საარჩევნო უბნების დახურვის შემდეგ „ფიდესის“ ლიდერმა და მოქმედმა პრემიერ-მინისტრმა ვიქტორ ორბანმა არჩევნებში დამარცხება აღიარა.

კამპანია
უნგრეთის მთავრობამ უკრაინა არჩევნებში ჩარევასა და უნგრეთის რუსეთ-უკრაინის ომში ჩათრევის მცდელობაში დაადანაშაულა. უკრაინის პრეზიდენტმა ზელენსკიმ განაცხადა რომ ერთი პიროვნება (რომელშიც სავარაუდოდ ორბანი იგულისხმებოდა) უკრაინისთვის ევროკავშირის მიერ გამოყოფილ სესხს ვეტოს არ დაადებდა, წინააღმდეგ შემთხვევაში ზელენსკიმ განაცხადა რომ „მის მისამართს უკრაინის შეიარაღებულ ძალებს მისცემს, რომლებიც ამ პიროვნებას თავიანთ ენაზე დაელაპარაკებიან“. განცხადება დაგმეს ოპოზიციონერმა პეტერ მადიარმა, ევროკომისიამ და ევროპული საბჭოს პრეზიდენტმა ანტონიუ კოშტამ.

15 მარტს უნგრეთის 1848 წლის რევოლუციის წლისთავზე გამართულ დემონსტრაციაზე პეტერ მადიარმა ორბანი „ღალატში“ დაადანაშაულა. მისი თქმით ორბანი ქვეყანაში რუს აგენტებს იწვევს, რათა ისინი არჩევნებში „ფიდესის“ კოალიციის სასარგებლოდ ჩაერიონ.

მხარდაჭერა
ვიქტორ ორბანს მხარდაჭერა გამოუცხადეს აშშ-ის პრეზიდენტმა დონალდ ტრამპმა, არგენტინის პრეზიდენტმა ხავიერ მილეიმ, რუსეთის პრეზიდენტმა ვლადიმერ პუტინმა, პოლონეთის პრეზიდენტმა კაროლ ნავროცკიმ, სერბეთის პრეზიდენტმა ალექსანდრ ვუჩიჩმა, ისრაელის პრემიერ-მინისტრმა ბენიამინ ნეთანიაჰუმ, საქართველოს პრემიერ-მინისტრმა ირაკლი კობახიძემ. ორბანს ასევე მხარი დაუჭირა არაერთმა მემარჯვენე პოლიტიკოსმა, მათ შორის იგორ დოდონმა, მილორად დოდიკმა და მარინ ლე პენმა.

პეტერ მადიარს მხარდაჭერა გამოუცხადეს პოლონეთის პრემიერ-მინისტრმა დონალდ ტუსკმა, ჩეხეთის ყოფილმა პრემიერ-მინისტრმა პეტრ ფიალამ, ევროპარლამენტის ვიცე-პრეზიდენტმა ნიკო სტეფანუტამ, უნგრეთის აღმასრულებელი და საპარლამენტო ხელისუფლების ზოგიერთმა ყოფილმა წარმომადგენელმა, ევროპის სახალხო პარტიამ, ევროპის მწვანეთა პარტიამ, ევროპის დემოკრატიულმა პარტიამ, „ლიბერალთა და დემოკრატთა ალიანსმა ევროპისთვის“ და სხვა პოლიტიკურმა აქტორებმა.

სარჩევნო დღე
უნგრეთის საპარლამენტო არჩევნებს საქართველოდან ეუთოს საპარლამენტო ასამბლეის დელეგაციის შემადგენლობაში აკვირდებოდნენ პარლამენტის წევრები: ლევან მახაშვილი და ნიკოლოზ სამხარაძე, ხოლო საქართველოს საპარლამენტო დელეგაციის სახელით – გიორგი კახიანი, დავით მათიკაშვილი, ირაკლი მეზურნიშვილი, ვიქტორ სანიკიძე და გიორგი ჭყონია.

აქტივობა
07:00 საათისთვის ამომრჩეველთა აქტივობამ 3,46% (260 556 ამომრჩეველი) შეადგინა.

09:00 საათისთვის ამომრჩეველთა აქტივობამ 16,89% (1 271 768 ამომრჩეველი) შეადგინა.

11:00 საათისთვის ამომრჩეველთა აქტივობამ 37,98% (2 858 892 ამომრჩეველი) შეადგინა.

13:00 საათისთვის ამომრჩეველთა აქტივობამ 54,14% (4 075 272 ამომრჩეველი) შეადგინა.

15:00 საათისთვის ამომრჩეველთა აქტივობამ 66,01% (4 968 713 ამომრჩეველი) შეადგინა.

17:00 საათისთვის ამომრჩეველთა აქტივობამ 74,23% (5 587 935 ამომრჩეველი) შეადგინა.

18:30 საათისთვის ამომრჩეველთა აქტივობამ 77,80% (5 856 515 ამომრჩეველი) შეადგინა.

ბოლო მონაცემებით, ამომრჩეველთა აქტივობამ 79,56% (5 988 778 ამომრჩეველი) შეადგინა.

შედეგები
არჩევნების დასრულების შემდეგ პარტიის ოფისში ვიქტორ ორბანმა დამარცხება აღიარა. პეტერ მადიარის განცხადებით ვიქტორ ორბანი მას ტელეფონით დაუკავშირდა და გამარჯვება მიულოცა.

არჩევნების შემდეგ
ადგილობრივი მოვლენები
მას შემდეგ რაც არაერთმა მედია გამოცემამ მადიარი გამარჯვებულად გამოაცხადა, ორბანმა მას ტელეფონით დაურეკა და გამარჯვება მიულოცა. გამოცხადებული შედეგები დაახასიათეს როგორც თავისუფალი და სამართლიანი, მადიარმა განაცხადა, რომ უნგრეთი ორბანის „რეჟიმისგან“ გათავისუფლდა. ორბანის 2022 წლის საარჩევნო სიტყვით გამოსვლის საპასუხოდ მადიარმა განაცხადა: „შესაძლოა, ჩვენი გამარჯვება მთვარიდან არ ჩანს, მაგრამ იგი შეიმჩნევა მთელ უნგრეთში“.

საერთაშორისო რეაქცია
პეტერ მადიარს არჩევნებში გამარჯვება მიულოცეს საფრანგეთის პრეზიდენტმა ემანუელ მაკრონმა, გერმანიის კანცლერმა ფრიდრიხ მერცმა, უკრაინის პრეზიდენტმა ვოლოდიმირ ზელენსკიმ და პოლონეთის პრემიერ-მინისტრმა დონალდ ტუსკმა. პეტერ მადიარს ასევე გამარჯვება მიულოცა საქართველოს პრემიერ-მინისტრმა ირაკლი კობახიძემ, რომელმაც ვიქტორ ორბანს მადლობა გადაუხადა „წლე­ბის მან­ძილ­ზე სა­ქარ­თვე­ლოს ეროვ­ნუ­ლი ინ­ტე­რე­სე­ბი­სა და ქარ­თვე­ლი ხალ­ხის გა­მორ­ჩე­უ­ლი, მტკი­ცე მხარ­და­ჭე­რის­თვის.“

ილონ მასკმა, -ზე გამოაქვეყნა პოსტი, რომელშიც განაცხადა რომ ორბანის დამარცხებაზე პასუხისმგებელი ჯორჯ სოროსი იყო. მასკის განცხადება გააშუქა რუსულმა სახელმწიფო მედია -მა.